Case ID: 1154926
Sentence 6: Qeyd edilən Qanununun 2.5-ci bəndinə əsasən, bu qanun qüvvəyə minənədək məhkum edilmiş və hazırda cəzasını çəkib qurtarmamış şəxslərin məhkum edildiyi cinayətə görə qanunla daha yüngül sanksiya tətbiq edilməsi nəzərdə tutulmuşdursa, həmin şəxslərin cəza müddətləri həmin qanuna görə, onlara tətbiq edilməli olan sanksiyanın yuxarı həddindən çox olduğu halda, həmin məhkumların cəza müddətləri qeyd olunan həddə qədər azaldılır.Həmin Qanununun 2.6-cı maddəsinə əsasən bu Qanun qüvvəyə minənədək məhkum edilmiş və hazırda cəzasını çəkən və yaxud cəzasını çəkmiş, lakin məhkumluğu olan şəxslərin vəziyyəti qeyd olunan Qanunla yaxşılaşdırılırsa, həmin məsələlərə, habelə, bu Qanunun 2.4 və 2.5-ci maddələrində nəzərdə tutulmuş məsələlərə hökmü çıxarmış məhkəmə və ya məhkumun cəza çəkdiyi yer üzrə məhkəmə tərəfindən cəzanı icra edən müəssisə və ya orqanın təqdimatı məhkumun ərizəsi əsasında Azərbaycan Respublikasının Cinayət-Prosessual Məcəlləsi ilə nəzərdə tutulmuş hökm və ya məhkəmənin digər yekun qərarının icrası qaydasında baxılır.